o
Tervetuloa. Vieraani on Nigeriasta, Afrikasta.
Yli puolet nigerialaisista on kristittyjä.
Yksin viime vuonna miljoonat ottivat vastaan Herran Jeesuksen.
Vieraani on Zariasta, pastori Samuel Ndibechukwu.
On ilo olla täällä. ― Kiitos ajastasi TV7-taivaskanavalle.
Olet ensi kertaa Suomessa? - Näin on.
Mikä saa miehen tulemaan lämpimästä Nigeriasta kylmään Suomeen?
Jumala lähetti minut.
Hän käyttää minua tiettyä tarkoitusta varten.
Olin joissain kokouksissasi Suomessa. Niissä oli voimaa.
Vaikka taustamme ovat erilaisia, silti olemme samaa perhettä.
Mitä sanoisit Suomen ja oman maasi kulttuurieroista?
Eroja on varmasti paljon.
En tullut vertailemaan eroja.
Tulin tekemään sen, mitä Isäni haluaa minun tekevän.
Jumala, Isäni, on erilaisuuksien Jumala.
On eroja verrattuna Nigeriaan
ja olen nauttinut ruuasta, ihmisistä ja elämäntavoista.
Olen käynyt useasti kokouksessa Nigeriassa.
Nigerian kirkoissa tanssitaan. Ovatko suomalaiset arempia?
Olen nähnyt ylistystä, joka ei ole kovin fyysistä,
mutta se on syvällistä ja kantaa Jumalan luo.
Jumala on erilaisuuksien Jumala. Hänen armonsa ilmenee monin tavoin.
Tuntemalla Herran ihmiset alkavat toimia toisin kuin ennen.
Oikeat teot ovat tiedon hedelmiä.
Opettamalla Sanaa suomen seurakunnat oppivat tuntemaan sen, mitä
ne eivät vielä tunne.
Kun ne oppivat tuntemaan Sanaa, muutoksia alkaa tapahtua.
Oletko ollut kristitty koko ikäsi? Miten sinusta tuli kristitty?
Vanhempani veivät minut kirkkoon vauvana ja
antoivat nimekseni Samuel ja minut kastettiin.
Taustani on kristitty, mutta minusta tuli Jumalan lapsi paljon myöhemmin,
kun olin valmistunut yliopistosta.
Olin insinööri, muuta päätin alkaa elää Jumalan tahdon mukaan.
Ennen sitä olin uskonut Jeesukseen ja että Hän tuli maailmaan ihmiseksi ja
kärsi ja kuoli syntieni tähden, mutta en ollut tehnyt parannusta synneistäni.
Opintojen jälkeen työskentelin insinöörinä, mutta päätin
tehdä parannuksen ja elää Jumalan tahdon mukaan.
Näin tehtyäni minusta tuli Jumalan lapsi ja elämä on ollut ihanaa.
Suomessa on korkea koulutustaso. On lääkäreitä ja insinöörejä.
Sanotaan, että kaikkein vaikeinta on todistaa insinöörille Jeesuksesta.
Sinä päätit jättää insinöörinuran ja tulla pastoriksi.
Kuinka se tapahtui ja miten todistaa Suomen korkeasti koulutetuille?
Jokaisen on yksinkertaisesti tajuttava, että Jumala loi jokaisen
jotain tarkoitusta varten.
Kukaan ei ole täällä toteuttamassa omia mielihalujaan.
Sinä olet syntynyt toteuttamaan Jumalan tahdon, olipa se mikä hyvänsä.
Ellet tiedä tarkoitusta, seurauksena on elämän käyttäminen väärin.
Ihmiset käyttävät väärin elämäänsä, koska
he eivät ymmärrä, että Jumalalla oli jokin tarkoitus luoda heidät.
Ainoa oikea teko elämässä on noudattaa Jumalan tahtoa.
Saarnaajan kirjan luku12, jae 13 sanoo ytimekkäästi:
”Pelkää Jumalaa ja pidä Hänen käskynsä.”
Tässä on ihmiselämän koko velvollisuus.
Jokainen on luotu pelkäämään Jumalaa. Ilmestyskirjan 4:11 sanoo:
”Sinä olet arvollinen saamaan ylistyksen, kunnian ja vallan,
sillä Sinä olet luonut kaiken.
Kaiken mikä on olemassa, on Sinun tahdostasi luotu.”
Tehtyäni parannuksen ja päätöksen elää Jumalan tahdon mukaan,
ei enää ollut minun ongelmani toteuttaa Jumalan tahtoa.
Olin insinööri, mutta tajusin, ettei se ollut Jumalan tahto elämässäni.
Jumala haluaa minun opettavan Hänen Sanaansa ja
julistaa armon evankeliumia.
Vaihdoin alaa. Minun oli jätettävä entinen ammattini, minulle väärä työ.
Aloin tehdä minulle oikeaa työtä, jota varten Jumala oli minut luonut.
Kuinka kauan olet ollut pappi ja johtanut Zarian Raamattuinstituuttia?
Olen toiminut pastorina, en vain instituutin johtajana.
Olen opettanut ja julistanut Sanaa eri puolilla Nigeriaa ja
ollut pelastamassa maailmaa.
Minut vihittiin papiksi 24.11.1986, joten olen ollut pastori noin 21 vuotta.
Ylistys Herralle. Se on pitkä ura. Oletko koskaan katunut siirtymistä
hyväpalkkaisesta insinööristä pastoriksi?
Kuinka voisin sitä katua. Minut vapahdettiin synnistä.
Syntiä on elää Jumalan tahdon vastaisesti.
Minut vapautettiin synnistä. Kuinka voisin katua sellaista?
Minut tuotiin kirkkauteen ja olen ikuisesti kiitollinen Jumalalle.
Haluaisin, että se mitä Jumala teki minulle, Hän tekisi kaikille.
ja vapauttaisi ihmiset vääristä teoista oikeisiin tekoihin.
Päivän päätteeksi osuudeksesi iankaikkisuudessa lasketaan
se, miten olet elänyt elämäsi.
Oikein elämistä ei mitata ihmismielellä vaan Jumalan tahdolla elämässäsi.
On sydäntä särkevää nähdä kiireistä elämää.
Aikaa ei riitä läheisille, itselle ja kaikkein vähiten Luojalle.
1800-luvulla lähetyssaarnaajia lähetettiin Suomesta ja
Euroopasta pimeään Afrikkaan.
Nyt yli puolet Nigeriasta on kristittyjä.
Afrikasta pitäisi lähettää julistajia Eurooppaan.
Tilanne on pyörähtänyt ylösalaisin. Eurooppa on pimeä.
Tärkeää ovat elintaso, työura ja pankkitili.
Mikä on ollut tärkein sanomasi Suomessa
hyvästä elämästä Jumalan yhteydessä.
Olen korostanut kokouksissani sitä, että uskonnollisuus kuten
kirkossakäynti ja jopa seurakunnan johtaminen
eivät riitä Jumalan lapseuteen.
Monet käyvät kirkossa, mutta eivät ole Jumalan lapsia.
Jotkut ovat mukana monissa kirkon tehtävissä, mutta
he eivät ole Jumalan lapsia.
Tästä puhutaan Matteuksen luvussa 7:21-23:
Sinun nimessäsi he tekivät sitä ja tätä uskoen, että
heidän paikkansa on taivaassa, mutta Jeesus sanoo:
”En tunne teitä. Menkää pois luotani, te vääryydentekijät.”
Jos haluat tulla Jumalan lapseksi, sinun on tehtävä parannus synneistäsi,
ei pelkästään uskoa Kristukseen.
Sen jälkeen sinun on päätettävä elää Jumalan tahdon mukaan.
Pelkkä usko Jeesukseen ei tee sinusta Jumalan lasta.
Jos elät maailmassa, et pääse taivaaseen vaan joudut helvettiin.
Voimallista sanomaa.
Oletko kokouksissasi nähnyt ihmisten muuttuneen?
Miten Jeesuksen tunteminen Vapahtajana muuttaa elämää?
Ilo alkaa säteillä. Ihminen oivaltaa,
ettei kirkossakäynti sinänsä tee hänestä Jumalan lasta,
vaikka Jumalan lapset käyvät kirkossa.
On käännyttävä pois synneistä.
Se mitä teemme paljastaa päätöksemme.
Kun ihminen päättää tehdä Jumalan tahdon,
hän alkaa toimia päätöksensä mukaan.
Jokainen Jumalan lapsi elää Jumalan tahdon mukaan.
Katsokaamme 1. Joh. 3:9-10.
”Yksikään Jumalasta syntynyt ei tee syntiä, sillä
Jumalan siemen pysyy hänessä.
Hän ei voi tehdä syntiä, koska on syntynyt Jumalasta.
Tästä käy ilmi ketkä ovat Jumalan lapsia, ketkä paholaisen lapsia:
se, joka ei tee Jumalan tahtoa, ei ole Jumalasta,
ei siis myöskään se, joka ei rakasta veljeään.”
Jokainen, joka on syntynyt Jumalasta,
elää Jumalan tahdon ja tarkoituksen mukaan.
Jos teet jotain väärää, mielesi tulee murheelliseksi, menet Jumalan eteen,
tunnustat syntisi ja pyydät anteeksi.
Jumala antaa anteeksi, kun pyydät.
1. Joh 1:9 sanoo: ”Jos me tunnustamme syntimme,
niin Jumala antaa synnit anteeksi ja puhdistaa meidät kaikesta vääryydestä.”
Olet syntynyt Etelä-Nigeriassa, jossa julistaminen on helppoa.
Muutit pohjoiseen, jossa on ollut levottomuuksia ja
väkivaltaa kristittyjä vastaan.
Onko sinulla muistoja noilta ajoilta. Mitä Zariassa on tapahtunut?
Jumalan lapsen tulee tehdä velvollisuutensa.
Enää et tee päätöksiä sinä, vaan Hän, joka
sanelee asuinpaikkasi ja tehtäväsi.
Kun Jumala haluaa, että asun jollain paikkakunnalla, en väitä vastaan.
Ellet tee sitä mitä on tehtävä, teet syntiä.
Synti on tottelemattomuutta Jumalaa ja Hänen tahtoaan vastaan.
Asun siellä missä Jumala haluaa minun asuvan.
Koska Hän haluaa minun olevan nyt Suomessa, olen Suomessa,
vaikka se ei niin mukavaa olekaan.
Kun tulin Suomeen ja näin lunta,
halusin muuttaa lentoni ja palata Nigeriaan.
Halusin palata työhöni ja perheeni luo Nigeriaan heti.
Sanoin Isälle, että olen tällä Sinun tahdostasi.
Jos haluat minun viipyvän täällä, auta minua. Muuta mieltäni.
Vakuutan, että Isä palautti mielenrauhani.
Tämä on jo 3. viikko Suomessa.
Jos Hän haluaa, olen kauemminkin.
Suurinta ihmiselle on elää Jumalan tahdon mukaan.
Psalmissa 23 sanotaan: ”Herra on minun paimeneni, ei minulta mitään puutu.”
Mitä se tarkoittaa? Kun elää Jumalan tahdon ja tarkoituksen mukaan,
minulta ei puutu mitään.
Hän on kanssani.
Hän virvoitta minun sieluni ja vie minut vihreille niityille.
Vaikka kulkisin pimeässä laaksossa, en pelkäisi mitään pahaa, koska
Herra on kanssani.
Jumala on aina lapsensa, poikansa ja tyttärensä, kanssa.
Jumala on kanssasi kun teet Hänen tahtonsa, ja
kaikki menee hyvin elämässä.
Psalmin viimeinen jae sanoo, että Sinun hyvyytesi ja rakkautesi ympäröi minut
kaikkina elämäni päivinä, ja minä saan asua Herran huoneessa
päivieni loppuun asti.
Jumalan tahdon tekeminen on iloni. Elän tehdäkseni Jumalan tahdon.
Saan ravintoni, täyttymykseni ja tyytyväisyyteni Jumalan tahdosta.
Kaikki mikä ei ole Jumalan tahtoa, on minulle onnettomuus.
Monet kristityt kulkevat Jumalan kutsun ohi noudattamalla omaa tahtoaan.
Miten voi olla vuoren varma siitä, että noudattaa Jumalan kutsua,
vaikka se olisi alussa hankalaa?
Jokainen Jumalan lapsi on Kristuksen ruumiin jäsen,
jolla on tehtävänsä samoin kuin kehomme jäsenillä on oma tehtävänsä.
Jokaisella Jumalan lapsella on tehtävä, jota et itse tiedä, mutta Luoja tietää.
Kaiken tarkoituksen paljastaa tarkoituksen Luoja.
Jos haluat tietää Jumalan tarkoituksen elämässäsi, kysy sitä Häneltä.
Sinä olet Luojani. Mitä varten loit minut?
Mitä tehtäviä olet ajatellut minulle?
Kun kysyt, Hän vastaa.
Koska olet päättänyt tehdä Hänen tahtonsa, niin teet kuten Hän käskee.
Jos sinun on vaikea tehdä Jumalan tahto,
Hän auttaa sinua, kun pyydät Hänen apuaan.
Muistamme kuinka Jeesus juuri ennen ristiinnaulitsemista oli
paineen alla Getsemanessa.
Hän sanoi Isälle: Jos on jokin muu keino täyttää tahtosi, tapahtukoon niin,
jotta säästyisin ristiinnaulitsemiselta.
Mutta tapahtukoon Sinun tahtosi, jos ei muuta keinoa ole.
Minun tahtoni on Sinun tahtosi. Alistun Sinun tahtoosi.
Tapahtukoon Sinun tahtosi.
Kun olin Nigeriassa julistamassa, näin kirkoissa lapsia ja nuoria perheitä.
Miten me saisimme nuoria perheitä kirkkoon Suomessa?
Mitä sanoisit nuorille, joiden on vaikea ottaa vastaan
Jumalan Sanaa ja noudattaa sitä.
Suomessa ilmapiiri ei ole kovin kristillinen.
Vaikka lähes 90 % väestöstä kuuluu luterilaiseen kirkkoon,
monikaan ei käy kirkossa.
Suomen nuoret janoavat Jumalaa.
Lahdessa olimme menossa Ristin kirkkoon.
Rappusilla istui kaksi tyttöä.
Menimme keskustelemaan heidän kanssaan.
Kerroin heille Jeesuksesta.
Toinen tytöistä sanoi, ettei ole kiinnostunut Jumalasta.
Selitin hänelle asioita ja lopulta rukoilimme yhdessä.
ja he vastaanottivat Herran Jeesuksen.
He ovat nälkäisiä.
Kerran puhuin Nastolan luterilaisille nuorille.
He kaikki tulivat siunattaviksi. Heitä oli noin sata.
Isäni sanoi, että Minä annan nämä nuoret sinun käsiisi.
Huomasin, että nuorten ongelma on vanhemmat.
Kun vanhemmat eivät käy kirkossa, eivät johdata lapsiaan uskon tielle
eivätkä kerro Jumalasta, miten lapset oppisivat tuntemaan Jumalaa
ja saada halun olla lähellä Jumalaa.
Raamattu ohjeistaa vanhempia opettamaan lapsille oikean tien, jotta
he aikuisina kulkisivat sitä.
Jos isä ja äiti eivät käy kirkossa niin miksi poika ja tytär kävisivät.
Isä ja äiti pysyvät kotona, mikseivät sitten lapsetkin.
Jos vanhemmat käyvät kirkossa, niin lapset ottavat mallia.
Kirkossa he kuulevat Jumalan Sanaa.
Vakuuttavia sanoja. Kiitos haastattelusta pastori Samuel.
Pyydän sinua vielä rukoilemaan Suomen puolesta.
Rukoilkaamme käsi kädessä.
Kiitos Isä. Me kiitämme Sinua. Sinä olet ainoa elävä tosi Jumala.
Sinä olet Suomen tosi Jumala.
Kiitos rakkaudestasi jokaista ihmistä kohtaan.
Jokainen on sinulle kallisarvoinen.
Isä, Sinä rakastat jokaista Suomen asukasta.
Sinun tahtosi on, että he tuntevat Sinut ja elävät Sinulle niin,
että kun heidän päivänsä päättyvät, he pääsisivät taivaaseen
viettämään ikuisuuden kanssasi.
Isä, ole armollinen suomalaisille. Laske Pyhä Henkesi heidän ylleen.
Anna Pyhän Hengen kääntää jokainen tämän maan asukas Sinun puoleesi.
Anna Pyhän Hengen tehdä jokaisesta Sinun lapsesi.
Anna heille sanannälkä.
Anna Pyhän Hengen voimaa elää Sinun tahtosi mukaista elämää.
Rakkaan Poikasi Jeesuksen nimessä.
Kiitos Isä, että kuulet rukouksemme ja vastaat pyyntöihimme.
Kiitos pastori Samuel sanoistasi ja opetuksestasi.
Rukoukseni on, että otatte kirkon ja Jumalan tosissanne
niin kuin veljemme ja sisaremme Nigeriassa tekevät.
Elämä siellä ei ole parempaa kuin täällä.
On ruuan ja puhtaan veden puutetta,
monet elävät savimajoissa ja hökkeleissä, joissa
kukaan meistä ei suostuisi asumaan.
Köyhyydestä huolimatta ihmisillä on sydämessään rakkaus Jumalaan.
He olivat valmiita jakamaan vähästään.
Te vanhemmat, kun lapsi on oppinut oikean tien,
hän ei eksy pois Jumalasta.
Tämä on rukoukseni teidän isien ja äitien puolesta.
Jumalan siunausta.
Kiitos, kun olitte pastori Samuelin kanssa
tässä voimallisessa haastattelussa.
Suomennos: Kai Mäkelä